kalixlouiis/myanmar-wikipedia-corpus huggingface dataset:
ယင်း၏ အတောက်ပဆုံးကြယ်မှာ ကပီလာ ဖြစ်ပြီး ညဘက်ကောင်းကင်၏ အတောက်ပဆုံးကြယ်များကြားတွင် ပုံမှန်မဟုတ်သော ကြယ်စနစ်ဖြစ်သည်။
Beta Auriga သည် ကြယ်စုတန်းထဲတွင် စိတ်ဝင်စားဖွယ်ကောင်းသော မတည်မြဲကြယ်တစ်စင်းဖြစ်သည်။
ယင်း၏တည်နေရာသည် ဆောင်းတွင်း၌ နဂါးငွေ့တန်းနှင့် နီးသောကြောင့် အော်ရီဂါတွင် တောက်ပသော open cluster များ အမြောက်အမြား တည်ရှိသည်။
ယင်း၏ နယ်နမိတ်ချင်း ထိစပ်နေသော M36၊ M37၊ နှင့် M38 စသည်တို့လည်းပါဝင်သည်။
ကိုးကား Online sources SIMBAD ပြင်ပလင့်များ The Deep Photographic Guide to the Constellations: Auriga The clickable Auriga WIKISKY.ORG: Auriga Warburg Institute Iconographic Database (over 150 medieval and early modern images of Auriga) ကဏ္ဍ:ကြယ်စုတန်းများ။
နောက်ပိုးဟူသော ဝေါဟာရစကားသည် မိဘ မောင်ဘွားတို့ ကွယ်ရာနောက်တွင် မိမိအလိုရှိအပ်သောအရာကို သည်ပိုးရွက်ဆောင်၍ ပြုရသောကြောင့် နောက်ပိုးဟူ၍ ဝေါဟာရဖြစ်ခြင်းတစ်ရပ် (ဝါ) တနည်းကား ကုန်များကို ခေါင်းဖြင့်ယူဆောင်လာသော် ရွက်သည်၊ ပခုံးဖြင့် ယူဆောင်လာသော် ထမ်းသည်၊ ကြိုးနှင့်ဘေးသိုင်း၍ ယူဆောင်လာသော် လွယ်သည်၊ ကြိုးဖြင့်နောက်သိုင်း၍ ယူဆောင်လာသော် ပိုးသည်။
ဤကဲ့သို့ စကားပရိယာယ်များ ရှိပါသောကြောင့် ကုန်တစ်ခုကို ကျောဖြင့်နောက်ကပိုးသည် ရှိသော် ရှေ့ကမြင်နိုင်ခဲသောကြောင့် နောက်ပိုးဟူ၍ ဝေါဟာရဖြစ်ခြင်း တို့ဖြစ်သည်။
အမျိုးအစား နောက်ပိုးဟူသည် အကျဉ်းအားဖြင့် သုံးပါး၊ အကျယ်အားဖြင့် ဆယ်ပါး ရှိသည်။
အကျဉ်း သုံးပါး ဘုန်းကြီးပိုး မင်းပိုး ဆင်းရဲသားပိုး ဟူ၍ ဖြစ်သည်။
အကျယ် ဆယ်ပါး ဘုန်းကြီးပိုး မင်းပိုး သမာဓိပိုး ကော်မတီပိုး အကျိုးတော်ဆောင်ပိုး ဝတ်လုံတော်ရပိုး အမိန့်တော်ရပိုး ကြက်သရေဆောင်ပိုး အမှုထမ်းကောင်းပိုး သူရဲကောင်းပိုး ဟူ၍ ဖြစ်သည်။
ရေဗက္ကာ မာရီ ဂိုမက် () (မတ်လ ၂ရက်နေ့၊ ၁၉၉၇ မွေးဖွား) သည် အနုပညာနာမည် ဘက်ကီ ဂျီ ဖြင့် ကျော်ကြားသော အမေရိကန် အဆိုတော်၊ တေးရေး၊ သရုပ်ဆောင်၊ ရက်ပါ နှင့် မော်ဒယ် ဖြစ်သည်။
သူမကို ၂၀၁၁ ပတ်ဝန်ကျင်ခန့်တွင် သူမ၏ နာမည်ကျော်သီချင်းများကို ပြန်လည်ဆိုထားသော သီချင်းများဖြင့် online ပေါ်တွင် လူသိများလာခဲ့သည်။
သူမ၏ ဗီဒီယိုတစ်ခုသည် တေးသီချင်းထုတ်လုပ်သူ Dr.Luke ၏ စိတ်ဝင်စားမှုကို ရယူပေးနိုင်ခဲ့ပြီး သူမကို Kemosabe Records နှင့် RCA Records တို့မှ တေးသီချင်းများ ထုတ်လုပ်ပေးရန် သဘောတူညီမှုရရှိခဲ့သည်။
ဘက်ဂီ၏ ကြိုးစားအားထုတ်မှုများကြောင့် will.i.am နှင့် Cody Simpson ကဲ့သို့သော နာမည်ကျော် အနုပညာရှင်ကြီးများနှင့် တေးသီချင်းများ တူတူဖန်တီးခွင့်ရခဲ့သည်။
ဘက်ဂီသည် သူမ၏ ပွဲဦးထွက် သီချင်းဖြစ်သော "Becky from the Block" (၂၀၁၃) ကို ဖြန့်ဝေချိန်တွင် အများ၏လက်ခံမှုကို ရရှိခဲ့သည်။
"Play It Again" (၂၀၁၃) ကိုလဲ ထိုနှစ်တွင်ပင် ဆက်လက်ဖြန့်ဝေခဲ့သည်။
သူမ၏ နောက်ထပ်သီချင်းတစ်ပုဒ်ဖြစ်သော "Can't Get Enough" (၂၀၁၄) ကို Pitbull မှ ကူညီသီဆိုပေးခဲ့ပြီး အမေရိကန် လက်တင် သီချင်းများ၏ ထိပ်ဆုံးစာရင်းဝင်ခဲ့သည်။
ဘက်ဂီသည် ၂၀၁၄ တွင် "Shower" သီချင်းကို ဖြန့်ဝေခဲ့ပြီး ထိုသီချင်းသည် သူမကို တေးဂီတလမ်းကြောင်းပေါ်မှ အောင်မြင်စေခဲ့သည်။
ထိုသီချင်းသည် BillBoard အကောင်းဆုံးသီချင်းများ ၁၀၀ မှ ထိပ်ဆုံး၂၀ တွင် ပါဝင်ခဲ့သည်။
ထိုသီချင်းဖြင့်ပင် ဘက်ဂီသည် Recording Industry Association of America (RIAA) မှ ပေးအပ်သော အသိအမှတ်ပြုလက်မှတ်ကို ရရှိခဲ့သည်။
ထိုအောင်မြင်မှုနောက်တွင် ဘက်ဂီသည် "Can't Stop Dancing" (၂၀၁၄) နှင့် "Break a Sweat" (၂၀၁၅) များကို ဆက်လက်ဖြန့်ဝေခဲ့သည်။
ဘက်ဂီသည် J Balvin နှင့် အတူ နယ်လှည့်ဖျော်ဖြေရေးပွဲများကို စက်တင်ဘာနှင့် အောက်တိုဘာ ၂၀၁၅ တွင် အမေရိကားတစ်လျှောက် ထွက်ခဲ့သည်။
ဘက်ဂီသည် "Empire" ဂီတသရုပ်ဖော် ရုပ်သံဇာတ်လမ်းတွဲတွင် Valentina Galindo နေရာမှ ပါဝင်သရုပ်ဆောင်ခဲ့ပြီး သီချင်းနှစ်ပုဒ်ကိုလည်း သီဆိုခဲ့သည်။
ဘက်ဂီသည် "Superstar" (၂၀၁၆) သီချင်းကို Pitbull နှင့် အတူတူသီဆိုခဲ့သည်။
ဘက်ဂီသည် သူမ၏ပထမဆုံး စပိန်ဘာသာသီချင်းဖြစ်သော "Sola" (၂၀၁၆) ကို ဇွန်လ ၂၄၊ ၂၀၁၆ တွင်ဖြန့်ဝေခဲ့ပြီး ဩဂုတ် ၂၆ ရက်နေ့တွင် MTV ကိုထုတ်ဝေခဲ့သည်။
ဘက်ဂီသည် Power Rangers (၂၀၁၇) ဇာတ်လမ်းတွင် Trini Kwan (အဝါရောင် ပါဝါရိန်းဂျားအဖြစ်ပါဝင်ထားသည်)220x124px|alt=.|ဘတ်ဂီ ဂျီ ကိုးကား Category:၁၉၉၇ မွေးဖွားသူများ Category:သက်ရှိထင်ရှားပုဂ္ဂိုလ်များ ကဏ္ဍ:အမေရိကန် အမျိုးသမီး ရုပ်ရှင်သရုပ်ဆောင်များ ကဏ္ဍ:အမေရိကန် အမျိုးသမီး အဆိုတော်များ။
စီတပ် () သည် ကြယ်စုတန်းတစ်ခုဖြစ်သည်။
ဂရိဒဏ္ဏာရီလာ ပင်လယ်ဘီလူး စီတပ်အား အစွဲပြုကာ မှည့်ခေါ်ခြင်းဖြစ်ပြီး ယနေ့ခေတ်တွင် တခါတရံ ဝေလငါးဟု ခေါ်ဆိုကြသည်။
စီတပ်သည် ပြိဿ နက္ခတ်တာရာ၊ မိန် နက္ခတ်တာရာ၊ အီရိုင်ဒါနပ် အစရှိကုန်သော ရေနှင့်သက်ဆိုင်သည့် ကြယ်စုတန်းများ တည်ရှိရာ ကောင်းကင်နေရာတွင် တည်ရှိသည်။
ကိုးကား ပြင်ပလင့် The Deep Photographic Guide to the Constellations: Cetus Star Tales – Cetus Cetus Constellation at Constellation Guide Warburg Institute Iconographic Database (over 170 medieval and early modern images of Cetus) ကဏ္ဍ:ကြယ်စုတန်းများ။
thumb|Runoff flowing into a stormwater drain မျက်နှာပြင်ဆင်းရေ ဆိုသည်မှာ မိုးရေ၊ နှင်းခဲပျော်ကျရေ နှင့် အခြားမှ လာသော ရေများ ပိုလျှံစွာ ရှိနေသောကြောင့် ကမ္ဘာ့မြေမျက်နှာပြင်ပေါ်တွင် စီးဆင်းနေခြင်းကို ခေါ်ဆိုသည်။
ထိုသို့ ဖြစ်ရခြင်းမှာ မိုးရွာကျခြင်းသည် မြေကြီးက စုပ်ယူနိုင်သောနှုန်းထက် ပိုမိုလျှင်မြန်သဖြင့် မြေကြီးထဲတွင် ရေများ ထပ်မံ စုပ်ယူနိုင်ခြင်း မရှိတော့သောကြောင့် လည်းကောင်း၊ အမိုး နှင့် ပလက်ဖောင်း ကဲ့သို့သော ရေမစိမ့်ဝင်နိုင်သော အရာများမှ ပတ်ဝန်းကျင် မြေကြီးသို့ ရေများ ပို့လွှတ်ခြင်းကြောင့် ထိုမြေကြီးမှ ရေအားလုံးကို စုပ်ယူနိုင်ခြင်း မရှိတော့သောကြောင့် လည်းကောင်း ဖြစ်သည်။
မျက်နှာပြင်ဆင်းရေ သည် ရေသံသရာ၏ အဓိက အစိတ်အပိုင်း တစ်ခု ဖြစ်သည်။
ရေကြောင့်မြေဆီလွှာ လျော့ပါးရခြင်း၏ အဓိက အကြောင်းရင်း တစ်ခုလည်း ဖြစ်သည်။
Robert E. Horton, The Horton Papers (1933)Keith Beven, Robert E. Horton's perceptual model of infiltration processes, Hydrological Processes, Wiley Intersciences DOI 10:1002 hyp 5740 (2004) ကိုးကား Category:ရေဂေဟဗေဒ Category:ဇလဗေဒ Category:ရေထုညစ်ညမ်းမှု။
thumb|ရေချိန်ညှိခြင်း မြေအောက်ဖြည့်ရေ ဆိုသည်မှာ ဇလဗေဒဆိုင်ရာ ဖြစ်စဉ်တစ်ခု ဖြစ်ပြီး ရေများသည် မျက်နှာပြင်ရေ အဖြစ်မှ မြေအောက်ရေ အဖြစ် အောက်သို့ ဆင်းသွားခြင်းကို ခေါ်ခြင်းဖြစ်သည်။
ရေပြန်ဖြည့်ခြင်းမှာ ရေအောင်းလွှာသို့ ရေများဝင်ရောက်ခြင်း အတွက် အဓိက နည်းလမ်း တစ်ခု ဖြစ်သည်။
NGC 4030 သည် ခရုပတ်ပုံစံ ဂယ်လက်ဆီဖြစ်ပြီး အလင်းနှစ် ၆၄ မီလီယံ ကွာဝေးသော ကြယ်စုတန်း ဗာဂိုးတွင် တည်ရှိသည်။
၂၀၀၇ ခုနှစ်တွင် ဆူပါနိုဗာ ပေါက်ကွဲမှုတစ်ခုအား ယင်းဂလက်ဆီတွင် တွေ့ရှိခဲ့သည်။
ယင်းဆူပါနိုဗာသည် Type II အမျိုးအစား ဆူပါနိုဗာဖြစ်သည်။
IC 1011 သည် ဘဲဥပုံစံ ဂလက်ဆီNASA/Caltech Notes for object IC 1011, NASA/IPAC Extragalactic Database ဖြစ်ပြီး အနီရောင်အရွေ့တန်ဖိုး z=0.02564 (SIMBAD) သို့မဟုတ် 0.025703 (NASA)NED results for object IC 1011, NASA/IPAC Extragalactic Database ဂလက်ဆီတစ်ခုဖြစ်ကာ အကွာဝေးအားဖြင့် ၁၀၀ မှ ၁၂၀ Megaparsecs ရှိသည်။
ယင်းနေရာမှ အလင်းအနေဖြင့် ကမ္ဘာမြေသို့ရောက်ရှိရန် နှစ်ပေါင်း ၃၄၉.၅ မီလီယံနှစ် ကြာမြင့်ပေမည်။
IC 1011 ၏သက်တမ်းအား တွက်ချက်ရာ နှစ်ပေါင်း ၁၂.၉၅ ဘီလီယံနှစ် ရှိပြီဖြစ်သည်။
ကိုးကား ပြင်ပလင့် IC 1011 seds.org IC 1011 seds.org seds.org IC 1011 Vizier IC 1011 NASA Extragalactic Database NGC/IC Category:ဗာဂိုး (ကြယ်စုတန်း)။
Bluegrass ဂီတသည် အမေရိကန်ဂီတဇစ်မြစ်မှ ပုံစံတစ်မျိုးဖြစ်ပြီး country ဂီတနှင့် ဆက်စပ်သော အမျိုးအစားတစ်မျိုးဖြစ်သည်။
Appalachia ဂီတလွှမ်းမိုးခဲ့သည်။
Robert Cantwell, Bluegrass Breakdown: The Making of the Old Southern Sound (University of Illinois Press, 2002), pgs 65-66. Bluegrass သည် အိုင်ယာလန်၊ စကော့တလန်၊ ဝေလနှင့် အင်္ဂလိပ်ဇစ်မြစ်မှ ရောနှောထားသည်။
နောက်ပိုင်းတွင် Jazz အစိတ်အပိုင်းတို့ဖြင့် အာဖရိကန်၊ အမေရိကန်တို့၏ ဂီတလွှမ်းမိုးမှုကို ခံခဲ့ရသည်။
၁၈ရာစုအတောအတွင်းတွင် ဗြိတိန်နှင့်အိုင်ယာလန်တို့ အခြေချလာပြီးနောက် သူတို့၏ဒေသမှ ဂီတဆိုင်ရာ ရိုးရာဓလေ့များကို သူတို့နှင့် အတူ ယူဆောင်လာခဲ့ကြသည်။
ထိုရိုးရာအမွှေအနှစ်များတွင် အများအားဖြင့် အင်္ဂလိပ်နှင့် စကော့တလန်သီချင်းများ ပါဝင်သည်။
တယောများဖြင့် ပေါင်းစည်းထားသည်။
bluegrass သီချင်းဟောင်းအများစုသည် ဗြိတိန်နှင့် အိုင်ယာလန်မှ တိုက်ရိုက်ဆင်းသက်လာစေခဲ့သည်။
တေးသွားနှင့် စာသားများနှင့်အတူ အင်္ဂလိပ် ရိုးရာတေးသီချင်းများကို ထိန်းသိမ်းစောင့်ရှောက်ထားခြင်းဖြစ်သည်။
တချို့ bluegrass တယောသီချင်းများသည် Appalachia နယ်ပယ်တွင် ကျော်ကြားလာခဲ့သည်။
Leather Britches နှင့် Pretty Polly အစရှိသဖြင့် ဖြစ်သည်။
တိကျသော blue grass သီချင်းမြောက်အမေရိကန်တွင် ဖြစ်ပြီး I Wish My Baby Was Born ဟုအသိများသည်။
Bluegrass တွင် jazz ပုံစံများပါရှိပြီး တစ်ခုသို့ တစ်ခုထက်ပိုသော တူရိယာများဖြင့် ရေးစပ်ထားသည်။
အထူးသဖြင့် ထိုဂီတသံများကို breakdowns ဟုခေါ်သည်။
old-time ဂီတနှင့်အတူ ယှဉ်ပြိုင်လျက်ရှိသည်။
Breakdown သည် လျင်မြန်သောအရှိန်နှင့် chord အပြောင်းအလဲများဖြင့် ပေါင်းစပ်ဖွဲ့စည်းထားသည်။
ရိုးရာ bluegrass တွင် ဂီတသမားများသည် folk သီချင်းများကို တေးသွားနှင့် chord progression နှင့် acoustic တူရိယာများဖြင့် တီးခတ်ကြသည်။
Bill Monroe, Progressive Bluegrass များသည် လျှပ်စစ်တူရိယာများ အသုံးပြုထားပြီး rock & roll မျိုးခွဲများဖြစ်သည်။
Bluegrass gospel သည် တတိယမျိုးခွဲများမှ ပေါ်ထွက်လာခဲ့သည်။
ခရစ်ယာန်ဘာသာရေး စာသားများပါဝင်ပြီး စည်းဝါးကိုက်စွာ သီဆိုကြသည်။
bluegrass ကမ္ဘာထဲမှ ဖွံဖြိုးတိုး တက်လာသော အမျိုးအစားတစ်ခုမှာ Neo-traditional bluegrass ဖြစ်ပြီး The Grascals နှင့် Moutain Heart အစရှိသောတီးဝိုင်းများသည် ထိုမျိုးခွဲမှ ပေါ်ထွက်လာခဲ့သည်။
ဝိသေသလက္ခဏာများ တီးခတ်ခြင်း Mainstream country ဂီတနှင့်မတူပဲ bluegrass သည် ရိုးရာဓလေ့အရ acoustic ကြိုးတပ်တူရိယာများဖြင့် တီးခတ်ထားသည်။
တယော၊ ငါးကြိုးတပ်ဘင်ဂျို၊ ဂီတာ၊ မယ်ဒလင်နှင့် ကြိုးတပ် bass များကို resonator guitar နှင့် harmonica နှင့် Jaw harp များမကြာခဏဆက်သွယ်ကြသည်။
တီးခတ်ပုံသည် အစောပိုင်း bluegrass တီးဝိုင်းများမှ စတင်ခဲ့ခြင်းဖြစ်သည်။
ဂီတာကို ယခုအခါတွင် flatpicking များဖြင့်တီးခတ်ကြသည်။
ဘင်ဂျိုအတီးသမားများသည် မကြာခဏ three-finger picking ပုံစံများဖြင့် တီးခတ်ကြသည်။
Snuffy Jenkins, Don Reno နှင့် Earl Scruggs တို့ကြောင့် ကျော်ကြားလာခဲ့သည်။
တယောသမားများသည် thirds နှင့် fifths တို့ဖြင့် တီးခတ်ကြသည်။
bluegrass ပုံစံသို့ ဖြန့်ချိကြသည်။
ဘေ့စ်သမားများသည် pizzicato ပုံစံဖြင့် တီးခတ်ကြပြီး တစ်ခါတစ်ရံတွင် slap-styleကို မွေးစား၍ သမားရိုးကျမဟုတ်သော ပုံစံသို့ လေးနက်စေသည်။
bluegrass bassline သည် tonic နှင့် dominat ကြားထဲမှ စည်းဝါးပြောင်းလဲမှုဖြစ်ပြီး walking bass ကို အသုံးပြုကြသည်။
ရိုးရာ bluegrass ဖျော်ဖြေသူများသည် correct တီးခတ်ပုံများကို ယုံကြည်ကြပြီး Bill Monroe ၏ တီးဝိုင်း Blue Grass Boys မှ အသုံးပြုခဲ့သည်။
ရိုးရာတီးခတ်ပုံမှ ခွဲထွက်လာသည့်နည်းများတွင် dobro, accodian, harmonica, piano, autoharp, drums, electric guitarနှင့် အခြားbluegrass တူရိယာမှ လျှပ်စစ်ပုံစံဖြင့် တီးခတ်ကြသည်။
newgrass ဟုလည်း ရည်ညွန်းသည်။
အဆို Bluegrass vocal ၏ထူးခြားချက်မှာ dissonant (သို့) modal ပုံစံဖြင့်အမြင့်မားဆုံးသီဆိုကြပြီး ပုံစံကို "High, lonesome sound" ဟုလည်း သိကြသည်။
vocal harmony ကို "stuck" ဟုလည်း သီဆိုကြသည်။
stuck တွင် baritone ပါရှိသည်။
ထိပ်ဆုံးတွင် tenor ပါရှိပြီး Alison Krauss and Union Station မှာ အကောင်းဆုံးဥပမာတစ်ခုဖြစ်သည်။
မည်သို့ပင်ဆိုစေ trio အဆိုပုံစံသို့ ပြောင်းလဲထားသည်။
သူတို့သည် အမျိုးအစား၏ အစောပိုင်းနေ့များမှ နမှုနာများမှ ယူသုံးထားသည်။
Stanley Brothers သည် ၁၉၅၀-၁၉၅၃ တွင် Columbia record တွင် မြင့်မားသော baritone အပိုင်းများဖြင့် အသုံးပြုခဲ့သည်။
မယ်ဒလင်သမား Pee Wee Lambert သည် high baritone ပုံစံဖြင့် သီဆိုခဲ့သည်။
trio ပုံစံကို အခြားအုပ်စုများလည်း အသုံးပြုခဲ့သည်။
၁၉၆၀ တွင် Flatt and Scrugg က gospel သီချင်းများထဲသို့ ပေါင်းထည့်ခဲ့သည်။
Osborne Brothers ကလည်း ၁၉၇၀ တွင် MGM record နှင့်အတူ အသုံးပြုခဲ့ကြသည်။
ထိုအဆိုပုံစံတွင် vocal stack ၏ထိပ်ဆုံးတွင် clean vocal ပါဝင်သည်။
အကြောင်းအရာ Bluegrass တီးလုံးများကို narratives ဟုဖော်ပြကြပြီး Appalachia ကျောက်မီးသွေး မိုင်း စက်မှုဇုံမှ အပြောင်းအလဲများတွင် သီဆိုဖျော်ဖြေခဲ့ကြသည်။
Railroading သည် ကျော်ကြားသော ဖြစ်ရပ်များတွင် ပါဝင်သည်။
သီချင်းနမူနာများတွင် "Wreck of the Old 97" နှင့် "Nine Pound Hammer" တို့ဖြစ်သည်။
သမိုင်းကြောင်း ဖန်တီးခြင်း Bluegrass သည် အမေရိကန် Appalachia ဒေသမှ old-time ဂီတနှင့် traditional ဂီတမှ အစိတ်အပိုင်းမှ ဖွံဖြိုးလာသော ထူးခြားသောပုံစံဖြစ်သည်။
Appalachia ဒေသသည် အင်္ဂလိပ်နှင့် Ulster-Scots immigrants တို့ဖြစ်ပြီး သူတို့၏ဒေသမှ ဂီတရိုးရာဓလေ့များကို ယူဆောင်လာခဲ့ခြင်းဖြစ်သည်။
ပင်ကိုအားဖြင့် တယောသည် ဖွံဖြိုးလာသည့်ပုံစံ၏မူရင်းဖြစ်သည်။
လူမည်းဂီတသမားများသည် blues ဂီတ၏ လက္ခဏာများကို ရောနှောခဲ့ကြသည်။
bluegrass ပုံစံများဖြင့် ဖွံဖြိုးလာခဲ့ပြီး ဘင်ဂျိုတူရိယာကို ထိုဒေသသို့ မိတ်ဆက်ခဲ့သည်။
ယခုအခါ bluegrass ဟုအသိများသော ဂီတသည် ကျေးလက်အကများနှင့် အသုံးပြုခဲ့ပြီး buckdancing, fictfooting သို့ clogging ဟုလည်းအသိများသည် bluegrass sound သည် ဆင်ခြေဖုံးနေရာများသို့ ပျံနှံသွားသကဲ့သို့ နားထောင်မှုလည်း တိုးမြှင့်လာခဲ့သည်။
၁၉၄၈တွင် post-war country/အနောက်တိုင်းဂီတစက်မှုဇုံနှင့်အတူ bluegrass ဟုသော အမျိုးအစားပေါ်ထွက်လာခဲ့သည်။
ထိုအချိန်ကာလကို ရွှေခေတ်သို့ Wellspring of traditional bluegrass ဟုလည်းခေါ်သည်။
အစောပိုင်းနှစ်များတွင် ကျွမ်းကျင်သော ဂီတပညာရှင်များက bluegrass ကို မှတ်တမ်းခဲ့ကြသည်။
ရေဒီယိုဋ္ဌာနများက bluegrass ကိုနှစ်မြုပ်ထားပြီး ထူးခြားသော မျိုးခွဲများ၏ ဆင့်ကဲဖြစ်စဉ်တွင် ပါဝင်လာခဲ့သည်။
အမျိုးအစားခွဲခြားသတ်မှတ်ခြင်း Bluegrass သည် အစ၌ folk ဂီတအမျိုးအစားထဲတွင်ပါဝင်ပြီးနောက်ပိုင်း hibilly သို့ထည့်သွင်းခဲ့သည်။
၁၉၄၈တွင် ရေဒီယိုမှ လွှင့်တင်သော country/western ထဲတွင် ပါဝင်ခဲ့သည်။
၁၉၃၀ နှင့် ၁၉၄၀ အလယ်တွင် bluegrass ဂီတကို Cantwell and Rosenberg က ဖော်ပြခဲ့သည်။
မည်သို့ပင်ဆိုစေ bluegrass ဝေါဟာရကို ၁၉၅၀ တိုင်အောင် တရားဝင်မဖော်ပြကြပေ။
folk နှင့် old-time ဂီတကို bluegrass style ထဲတွင် ပါဝင်သည်။
bluegrass နှင့် folk ပုံစံသည် ပညာရေးတွင် ပါဝင်လာခဲ့သည်။
folk ဂီတလေ့လာသူ Dr.Neil Rosenberg သည် bluegrass ဝါသနာအိုးများနှင့် ဂီတသမားများကို folk သီချင်းနှင့် old-time ဂီတနှင့် ရင်းနှီးသည့်ဟုဆိုသည်။
ပြပွဲများ၊ ပွဲတော်များတွင် ဖျော်ဖြေကြသည်ဟုဆိုသည်။
မူရင်းအမည် Bluegrass သည် grass of the Poagenus ဟူလည်းကောင်း Kentucky bluegrass ဟူ၍လည်းကောင်းကျော်ကြားလာခဲ့သည်။
ဗဟို Kentucky ဒေသကို bluegrass ဒေသဟုလည်း တစ်ခါတစ်ရံ ခေါ်ကြသည်။
Bluegrass ဟူသော ဝေါဟာရကို ၁၉၅၀နောက်ပိုင်းတွင် မွေးစားခဲ့သည်ဟု ယုံကြည်သည်။
၁၉၃၉တွင် Bill Monroe ၏ Blue Grass Boys တီးဝိုင်းမှ ဆင်းသက်လာခဲ့သည်။
ထိုအဆက်အနွယ်သည် Bill Monroe သည် bluegrass ၏ဖခင်ဟုရည်ညွန်းခြင်းခံရသည်။
Monroe၏ တီးဝိုင်းတွင် Earl Scruggs (ဘင်ဂျို) အဆိုတော်နှင့် ဂီတာသမား Lester Flatt၊ Chubby Wise (တယော)နှင့် Howard Wattas (ဘေ့စ်ဂီတာသမား) တို့ပါဝင်ပြီး "the original bluegrass တီးဝိုင်း" ဟုလည်း ခေါ်ကြသည်။
သတ်မှတ်ထားသော အသံနှင့် တူရိယာတည်ဆောက်ပုံသည် ယနေ့ခေတ်တိုင်ကျန်ရစ်သည်။
၁၉၄၈တွင် the Stanley Brothers သည် ရိုးရာသီချင်းတစ်ပုဒ်ဖြစ်သော Molly and Tenbrooks ကို blue Grass Boys' ပုံစံဖြင့် မှတ်တမ်းတင်ခဲ့သည်။
ပထမမျိုးဆက် ပထမမျိုးဆက် bluegrass ဂီတသမားများသည် ၁၉၄၀မှ ၁၉၆၀ အလယ်အထိ အမျိုးအစားအပေါ်လွှမ်းမိုးခဲ့သည်။
ရွှေခေတ်ဟုခေါ်သော ၁၉၆၀တွင် တီးခတ်ကြသော အုပ်စုများဖြစ် ကြသည်။
Blue Grass Boys, the Stanley Brothers, Lester Flatt နှင့် Earl Scruggs နှင့် Eoggy Moutain Boys, Hylo Brown နှင့် Timeberliners, Reno and Smiley, Lonesome Pine Fiddlers, Jim and Jesso, Jimmy Martin နှင့် the Dixie Travelers, Carl Story နှင့် Rambling Moutaineers, Buzz Busby, the Lilly Brothers, Bill Clifton နှင့် Jim Eanes နှင့် Country Gentlemen တို့ပါဝင်သည်။
ဒုတိယမျိုးဆက် Bluegrass ဒုတိယမျိုးဆက်ဂီတသမားများသည် ၁၉၆၀အလယ်မှ နောက်ပိုင်းအထိ ရေးသားမှတ်တမ်းတင်၍ စတင်ဖျော်ဖြေလာကြသည်။
Jimmy Martin, Doc Watson, J.D.Crowe, Doyle Lawson, Sam Bush, Bela Fleck, John Hartford, Jerry Douglas, Norman Blake, Frank Wakefield, Bill Keith, Del Macoury နှင့် Tony Rice တို့ပါဝင်သည်။
New Grass Revival, Seldom Scene, Kentucky Colonels နှင့် The Dillards တို့သည် progressive bluegrass ကို ဖွံဖြိုးစေခဲ့သည်။
၁၉၆၀နှင့် ၁၉၇၀တွင် အခြားအုပ်စုများသည် rock ဂီတနားထောင်သူများသို့ Progressive နှင့် traditional bluegrass ကို မိတ်ဆက်စေခဲ့သည်။
တတိယမျိုးဆက် တတိယမျိုးဆက်သည် ၁၉၈၀ တွင် ဖွံဖြိုးတိုးတက်ခဲ့သည်။
မျိုးဆက်သည် mainstream bluegrass ဟု အဓိပ္ပာယ်သတ်မှတ်ခဲ့သည်။
လျှပ်စစ်ဘေ့စ်ဂီတသည် အများနှင့် သက်ဆိုင်လာပြီး ရိုးရာ acoustic bass ပုံစံသို့ ပြောင်းလဲခဲ့သည်။
chord progressive မှကွဲလွဲလာခဲ့ပြီး ကျယ်ပြန့်လာခဲ့သည်။
ဤမျိုးဆက်သည် ရိုးရာတေးသီချင်းများ ပြန်လည်နိုးထလာသည်ကို တွေ့ရှိခဲ့ပြီး ပုံစံသစ်များသို့ တီးခတ်ခဲ့သည်။
Johnson Moutain Boys သည် ဆယ်စုနှစ်အတွင်းအကျော်ကြားဆုံး ခရီးစဉ်များ လှည့်ပတ်ဖျော်ဖြေသော အုပ်စုများတစ်ခုဖြစ်ပြီး traditional bluegrass ကို တိတိကျကျ ဖျော်ဖြေခဲ့သည်။
လက်ရှိဖွံဖြိုးတိုးတက်မှု လက်ရှိဆယ်စုနှစ်များတွင် bluegrass ဂီတသည် ပရိတ်များကျယ်ပြန့်လာခဲ့သည်။
အဓိက mainstream country ဂီတဖျော်ဖြေသူများသည် bluegrass album များ မှတ်တမ်းတင်လာကြသည်။
Dolly Partonနှင့် Patty Loveless တို့ပါဝင်သည်။
သူတို့သည် ကွဲပြားသော bluegrass album များ ဖြန့်ချိခဲ့သည်။
သူ၏ Kentucky Thunder တီးဝိုင်းနှင့်အတူ bluegrass သို့ပြန်လာကြသည်။
Coen Brothers မှထုတ်လုပ်သော O Brother, Where Art Thou? (၂၀၀၀) ရုပ်ရှင်တွင် ပါဝင်သော country and bluegrass soundtrack သည် ၂၀၀၂ခုနှစ်တွင် Grammy Award for Album of the Year ဆုရရှိခဲ့သည်။
ထိုအချိန်အခါက Chris Thile သည် ရိုးရာ bluegrass ဂီတကို ကျယ်ပြန့်စွာ ပြုလုပ်ခဲ့သည်။
Nickel Creek တီးဝိုင်းတွင် ပါဝင်တီးခတ်ခဲ့သည်။
သူ၏နောက်ဆုံးတီးဝိုင်း Punch Brothers သည် bluegrass ဂီတကို အခြားအမျိုးအစားများနှင့် ရောနှော၍ ရှေ့ဆက်သွားခဲ့သည်။
ပွဲတော်များမှာ Telluride Bluegrass Festival နှင့် RockyGrass တို့ဖြစ်သည်။
Nederland, Yonder Moutain String တီးဝိုင်း(colorado အခြေစိုက်) နှင့် Druha Trava (ချက်) တို့သည် ပရိသတ်များကို ကြီးမားစွာစွဲဆောင်ခဲ့သည်။
College Jam တီးဝိုင်း atmosphere သည် progressive bluegrass ကို ကျယ်ပြန့်စေခဲ့သည်။
Bluegrass နှင့် Jazz ကို ရောနှောထားသည်ကို Bela Fleck and The Flecktones, Railroad Earth, Tony Rice, Andy Statman, Sam Bush, Doc Watson ၏ ဂီတတွင် တွေ့ရှိခဲ့သည်။
အားလ်(စ)မြို့အနီးက စပျစ်ခြံနီ သည် ဗင်းဆင့်ဝီလီယံဗန်ဂိုး၏ ဆီဆေးပန်းချီကား တစ်ချပ်ဖြစ်သည်။
ပန်းချီကားအား ၁၈၈၈ ခုနှစ် နိုဝင်ဘာလအစောပိုင်း အားလ်(စ)မြို့တွင် ရေးဆွဲခဲ့ပြီး ဗန်ဂိုးမသေခင် ရောင်းခဲ့ရသည့် တစ်ခုတည်းသော ပန်းချီကားအဖြစ် ထင်ရှားသည်။
၁၈၉၀ ခုနှစ် ဘရပ်ဆဲလ် မြို့တွင်ပြသခဲ့ပြီး ဖရန့် ၄၀၀ (ယခုခေတ် ဒေါ်လာ ၁၀၀၀~၁၀၀၅ ခန့်)ဖြင့် ဗန်ဂိုး သူငယ်ချင်း၏ ညီမဖြစ်သူ အန်နာဘော့ခ့် ကဝယ်ယူခဲ့တာဖြစ်တယ်။
ယခု ရုရှားနိုင်ငံ မော်စကိုမြို့ Pushkin Museum မှာရှိတယ်။
ကရကဋ် ကြယ်စုတန်း () သည် ၁၂ ရာသီခွင်၏ ကြယ်စုတန်း တစ်ခုဖြစ်ပြီး လက်တင်ဘာသာစကားအတွက် အမည်နာမမှာ ကဏန်း ဖြစ်သည်။
ယင်း၏ နက္ခတ္တ သင်္ကေတမှာ 20px (Unicode ♋) ဖြစ်သည်။
ကရကဋ် ကြယ်စုတန်းသည် အလယ်အလတ်တန်းစား ကြယ်စုတန်းဖြစ်ပြီး အတောက်ပဆုံးကြယ်မှာ Beta Cancri ဖြစ်ကာ နေစကြဝဠာပြင်ပဂြိုဟ်များလည်း တည်ရှိသည်။
ကြယ်စုတန်း၏အလယ်ဗဟိုတွင် Messier 44 တည်ရှိပြီး ယင်းသည် ကမ္ဘာမြေနှင့် အနီးဆုံး open cluster ဖြစ်ကာ ဝါရင့် နက္ခတ္တပညာရှင်များအတွက် လူကြိုက်များသော ပစ်မှတ်ဖြစ်သည်။
ကိုးကား ပြင်ပလင့် The Deep Photographic Guide to the Constellations: Cancer Star Tales – Cancer Cancer Constellation at Constellation Guide Warburg Institute Iconographic Database (over 300 medieval and early modern images of Cancer) ကဏ္ဍ:ကြယ်စုတန်းများ။
ပြိဿ နက္ခတ်တာရာ သည် သင်္ကေတအားဖြင့် (14px Unicode: ♉) ဖြစ်ပြီး ၁၂ ရာသီခွင်၏ ကြယ်စုတန်း တစ်ခုဖြစ်သည်။
ပြိဿ နက္ခတ်တာရာသည် မြောက်ကမ္ဘာခြမ်း၏ ဆောင်းရာသီညဘက်ကောင်းကင်တွင် အမြဲတမ်းတွေ့ရလေ့ရှိသည့် ကြီးမားသော ကြယ်စုတန်းတစ်ခုဖြစ်သည်။
ယင်းသည် ကြေးခေတ်အစောပိုင်းကတည်းက လေ့လာမှတ်သားခံရသော အဟောင်းဆုံးကြယ်စုတန်းများထဲမှ တစ်ခုအပါဝင်ဖြစ်လေသည်။
ရှေ့ခေတ် အီဂျစ်၊ ဘေဘီလုံ၊ ရောမ၊ ဆူမာရီယန်၊ အာကေဒီယန်း အစရှိသော ပြက္ခဒိန်များတွင် ပြိဿ နက္ခတ်တာရာသည် အရေးပါအရာရောက်သည့် နက္ခတာရာတစ်ခုလည်း ဖြစ်ပေသည်။
ကမ္ဘာမြေနှင့် အနီးဆုံး open cluster ဖြစ်သည့် ကြယ်ခုနှစ်ဖော်သည် ယင်းကြယ်စုတန်းတွင် တည်ရှိသည်။
ကြယ်ဘီလူး အာဒီဘရန်သည် ယင်းကြယ်စုတန်းတွင် အတောက်ပဆုံး ကြယ်တစ်ခုဖြစ်သည်။
ကြယ်စုတန်း၏ အနောက်မြောက်ဘက်တွင် ဆူပါနိုဗာလက်ကျန် Messier 1 တည်ရှိပြီး ကဏန်းနက်ဗျူလာဟု လူသိများကြသည်။
မှတ်စု ကိုးကား ပြင်ပလင့် The Deep Photographic Guide to the Constellations: Taurus BBC article on the possibility of Taurus being represented in Lascaux Star Tales – Taurus Taurus Constellation at Constellation Guide Warburg Institute Iconographic Database (over 300 medieval and early modern images of Taurus) ကဏ္ဍ:ပြိဿ နက္ခတ်တာရာ ကဏ္ဍ:ကြယ်စုတန်းများ။
IC 1101 သည် ဂလက်ဆီ အစုအဝေး၏ အလယ်ဗဟိုတွင်ရှိသော ဆူပါဂျိုင့်ယင့် ဘဲဥပုံ ဂလက်ဆီဖြစ်သည်။
ယင်းသည် ကမ္ဘာမြေမှ အလင်းနှစ် ၁.၀၄ ဘီလီယံနှစ် ၃၂၀ megaparsec ဝေးကွာသည်။
IC 1101 တွင် သတ္တုပေါ့ကြွယ်ဝသည့် သက်တမ်းရင့် ကြယ်များစွာ တည်ရှိပြီး အကြီးမားဆုံးနှင့် အတောက်ပဆုံး ဂလက်ဆီများထဲမှ တစ်ခုအပါဝင်ဖြစ်သည်။
ဂလက်ဆီအား ဗြိတိသျှ နက္ခတ္တပညာရှင် ဝီလီယံ ဟာရှယ်မှ ၁၇၉၀ ခုနှစ် ဇွန် ၁၉ တွင် ရှာဖွေတွေ့ရှိခဲ့သည်။
နည်းပညာတက္ကသိုလ်(ရမည်းသင်း) သည် မန္တလေးတိုင်းဒေသကြီး၊ ရမည်းသင်းမြို့နယ်၊ သီလဝ(၃)ရပ်ကွက်၊ ရန်ကုန်-မန္တလေးအဝေးပြေးလမ်းမကြီး အနောက်ဘက်တွင် တည်ရှိသည်။
အကျယ်အဝန်းမှာ ၄၄.၅ ဧက ဖြစ်သည်။
thumb|ပင်မ​ဆောင် သမိုင်းကြောင်း နည်းပညာတက္ကသိုလ်(ရမည်းသင်း) ကို ၁၉၉၉ ခုနှစ် နိုဝင်ဘာလ ၁၁ ရက်နေ့တွင် အစိုးရ စက်မှုလက်မှုသိပ္ပံအဖြစ် စတင်ဖွင့်လှစ်ခဲ့သည်။
၂၀၀၉ ခုနှစ် ဧပြီလ ၂၄ ရက်နေ့တွင် အစိုးရနည်းပညာကောလိပ်အဖြစ် တိုးမြှင့်ဖွင့်လှစ်ခဲ့ပြီး၊ ၂၀၁၀ ခုနှစ် ဧပြီလ ၂၂ ရက်နေ့တွင် နည်းပညာတက္ကသိုလ်အဆင့်သို့ တိုးမြှင့်ဖွင့်လှစ်ခဲ့သည်။
ကိုးကား ပြင်ပလင့်ခ်များ Category:မြန်မာနိုင်ငံရှိ နည်းပညာတက္ကသိုလ်များ Category:မြန်မာနိုင်ငံရှိ တက္ကသိုလ်နှင့်ကောလိပ်များ Category:မန္တလေးတိုင်းဒေသကြီးအတွင်းရှိ တက္ကသိုလ်များ။
ပဒေသရာဇ်စနစ် သို့မဟုတ် ကံကြွေးချစနစ် () ၁၀-ရာစုနှစ်ခန့်အတွင်း အနာက်ဥရောပတိုက်တွင် ပေါ်ပေါက်ခဲ့သော လူမှုဆက်ဆံရေးစနစ်တစ်ရပ် ဖြစ်သည်။
ဘုရင်များထံမှ မြေယာများ ပိုင်ဆိုင်ခွင့်ရရှိသော မူးကြီးမတ်ကြီး၊ စစ်သူကြီးများက မြေယာကို တစ်ဆင့်အငှားချခြင်းဖြင့် ကျွန်တပည့်များ မွေးသည်။
မြေယာများကို အငှားမြေကျွန်များက စိုက်ပျိုးလုပ်ကိုင်စားသောက်၍ လယ်ခများ ပေးဆောင်ကြရသည်။
ဤနည်းဖြင့် လက်တွေ့လုပ်ကိုင်ရသူများမှာ လက်ဝေခံ မြေကျွန်ဘဝဖြင့် နိမ့်ကျ၍ လယ်ခစုဆောင်းမိသော မြေရှင်ကြီးများမှာ ဥစ္စာစီးပွား တိုးတက်လျက် တန်ခိုးအာဏာ ကြီးမားကြလေသည်။
ရုရှားပြည်တွင် မြေရှင်ပဒေသရာဇ်စနစ်မှာ ၁၁နှင့် ၁၂-ရာစုများတွင် ပေါ်ထွန်းလာခဲ့သည်။
ဥရောပတိုက်တွင် ၈ ရာစုနှစ်မှ ၁၀ ရာစုနှစ်အတွင်း ကံကြွေးချစနစ်သည် မြေယာပိုင်ဆိုင်မှုတို့ကို ဘုရင်ထံမှ လက်ဝေခံ မြေပိုင်ရှင်ကြီးများ ကြားခံပိုင်ဆိုင်လျက် လယ်လုပ်ကျွေးများက ၎င်းတို့ထံ နေထိုင်အလုပ်လုပ်ရသည့် အုပ်ချုပ်ရေးနှင့် စီးပွားပိုင်ဆိုင်မှု စနစ် ဖြစ်၏။
ကံကြွေးချစနစ် ပထမဦးဆုံးပေါက်ပွားရာနှင့် စနစ်တကျထွန်းကားဆုံးဒေသမှာ ပြင်သစ်နိုင်ငံပင် ဖြစ်လေသည်။
သို့ရာတွင် အခြားအနောက်ဥရောပနိုင်ငံများတွင် ကံကြွေးချစနစ်သည် အသွင်တမျိုးမျိုးဖြင့် ပေါ်ပေါက်ခဲ့ရာ ၁၃ ရာစုနှစ်အထိ အထူးတိုးတက် ထွန်းကားခဲ့သည်။
ဥရောပတိုက်တွင် အလယ်ခေတ်၌ ကံကြွေးချစနစ် ထွန်းကားနေသကဲ့သို့ အင်္ဂလန်တွင်လည်း နော်မန်မင်းများ ရောက်လာအုပ်စိုးသည့်အချိန်မှ အစပြု၍ ကံကြွေးချစနစ်သည် အမြစ်တွယ်ခဲ့လေသည်။
ဥရောပတိုက်တွင် ထိုအချိန်အခါက မြောက်နှင့်အရှေ့အရပ်မှ ရိုင်းစိုင်းသောလူအမျိုးမျိုးတို့ ဝင်ရောက်တိုက်ခိုက်ဒုက္ခပေးလာခါစဖြစ်ရာ အအုပ်အထိန်းရှိနိုင်သမျှရှိအောင် ပြုလုပ်ရာမှ ကံကျွေးချစနစ် ပေါ်ပေါက်ခဲ့၏။
ကံကျွေးချစနစ်မှာ ကိုယ့်ဘက်တော်သားဖြစ်အောင် သစ္စာခံစေပြီးမှ မြေငှား၍ အုပ်ချုပ်သော အုပ်ချုပ်ရေးစနစ်တမျိုး ဖြစ်ပေသည်။
သို့သော် ကံကြွေးချစနစ်ကို အုပ်ချုပ်ရေးစနစ်တခုဟု ဆိုခြင်းထက် နေထိုင်ဆက်ဆံမှု စနစ်တခုဟုဆိုက ပို၍မှန်ကန်ပေမည်။
ကံကျွေးချစနစ်အရ ရှင်ဘုရင်သည် နိုင်ငံအလုံးကိုထာဝရဘုရားသခင်က ပေးသနား တော်မူသောကြောင့် အုပ်စိုးရ၍ မြေယာအားလုံး၏ ပိုင်ရှင်ဖြစ်သည်ဟု ဆိုလေသည်။
အဓိကမြေရှင်ကြီး ဖြစ်သော ရှင်ဘုရင်သည် မြေယာများကိုခွဲဝေပြီးလျှင် သူ၏ဆွေတော်မျိုးတော်များနှင့် နောက်လိုက်နောက်ပါ အခြွေအရံမှူးကြီးမတ်ရာများအား သစ္စာခံယူစေပြီးနောက် ငှားရမ်းလေသည်။
ထိုသစ္စာခံ မြေရှင်ကြီးများသည် ဝင်ရောက်တိုက်ခိုက်မှုအန္တရာယ်မှ ကာကွယ်နိုင်ရန်၊ ခိုင်ခံ့လှသော ကိုယ်ပိုင်ရဲတိုက်ကြီးများ တည်ဆောက်ထားလေသည်။
အခြွေအရံလည် ပေါများသည်။
သူတို့သည် အနီးအနားတဝိုက်တွင် ဘုရင်ကလေးတဆူတဖွယ် ဩဇာလွှမ်းမိုးသူများဖြစ်ကြသည်။
မြေရှင်ကြီးများက တဖန် မိမိတို့ရရှိသော မြေများကို ခွဲဝေ၍ မိမိထက် အင်အားငယ်သောသူများအား သစ္စာခံယူစေပြီးလျှင် ငှားရမ်းပြန်လေသည်။
မြေရှင်ကြီးများသည် ဘုရင့်သစ္စာတော်ခံများဖြစ်သကဲ့သို့ ထိုသူတို့သည်လည်း မြေရှင်ကြီးများ၏ သစ္စာခံများ ဖြစ်လာကြသည်။
ထို့ပြင် သူတို့်သည် မြေရှင်ကြီးများကဲ့သို့ပင် ခိုင်ခံ့သော ရဲတိုက်ကြီးများကို ပိုင်ဆိုင်၍ အနီးအနားတဝိုက်တွင် မင်းမူနေသူများ ဖြစ်၏။
သူတို့ကတဆင့် မြေကို ခွဲဝေ၍ အထက်နည်းအတိုင်း ငှားရမ်းပြန်သည်။
ထိုသို့မြေများကို အဆင့်ဆင့် ငှားရမ်းသွားကြရာ နောက်ဆုံးအဆင့်တွင်ရှိသော သစ္စာခံ၍ မြေငှားယူသူများမှာ စားနိုင်သောက်နိုင်ရုံမျှသာ ရှိလေသည်။
သမိုင်းကြောင်း (မြို့မကျောင်းဆရာဦးစံထွားရေးသော လောကီထုပ္ပတ်လူတို့ဇာတ် စာအုပ်၏ "အခန်း ၁၂ အလယ်ခေတ်ဉရောပအုပ်ချုပ်ပုံ" မှ ဖြည့်စွတ်ချက်)မြို့မကျောင်းဆရာဦးစံထွား - "လောကီထုပ္ပတ်လူတို့ဇာတ်" မြင့်မြတ်သော ရောမအင်ပါယာ(ဟိုလီရိုမန်အင်ပါယာ, Holy Roman Empire) အား ဘုရင်ဧကရာဇ်အဖြစ် အုပ်စိုးခဲ့သူ ရှာလီမိန်းဘုရင် နတ်ရွှာစံလွန်တော်မူပြီး‌‌နောက် အေဒီ-၈၄၃ ခုတွင် ဗာဒွန်စာချုပ်အရ ဟိုလီရိုမန်အင်ပါယာအား သုံးပိုင်းပိုင်းလိုက်လေသည်။
(၁) ပထမပိုင်းမှာ ယခုခေတ်ပြင်သစ် (၂) ဒုတိယပိုင်းမှာ ဂျာမနီ (၃) တတိယပိုင်းမှာ အီတလီတစ်စိတ်တစ်ဒေသနှင့် အဲ(လ်စ်)‌တောင်တန်းမှ ‌မြောက်ပင်လယ်(The North Sea) အထိတန်းလျက်နေသော နယ်ပယ်အသီးသီးဖြစ်လေသည်။
ထိုအချိန်အခါတွင် ဉရောပနေရာအနှံ့အပြားလိုလိုပင် ဗရုတ်ဗရက် ဖြစ်လျက်ရှိသည်။
ရှာလီမိန်းကဲ့သို့ ဘုန်းလက်ရုန်းနှင့် ပြည့်စုံတော်မူ‌သောဘုရင် နတ်ရွာစံပြီး မကြာမီမှာပင် ဉရောပတစ်တိုက်လုံး ဖရိုဖရဲ ဖြစ်ပြန်တော့သည်။
ဘုရင်ဧကရာဇ် ဟူသော ဘွဲ့သည်လည်း တစ်ဖန်တိမ်မြုပ် ‌‌ပျောက်ကွယ်သွားပြန်လေသည်။
‌‌နောက်တစ်ကြိမ် ပြန်ပေါ်လာသောအချိန်မှာ အေဒီ-၉၄၂ ခုတွင် ဂျာမနီဘုရင် အော့တို အား အဌမ-လီယို ဘွဲ့ခံ သာသနာပိုင်က ဘုရင်ဧကရာဇ် ဟူသော ဘွဲ့ကို အပ်နှင်းလေသည်။
ဤကဲ့သို့ဘွဲ့ကို ခံယူရခြင်းကြောင့် ဂျာမနီဘုရင်တို့မှာ အကျိုးတရား တစ်စုံတစ်ရာ မခံစားရဘဲ အကျိုးများစွာ ဆုတ်ယုတ်ရလေသည်။
ဘုရင်ဧကရာဇ်ဟူသော ဘွဲ့ကို ခံယူမိသောကြောင့် အဆက်ဆက်သော် ဂျာမနီဘုရင်တို့မှာ အလယ်ခေတ် တစ်လျှောက်လုံး အကြီးအကျယ် စစ်ထိုးကြရ၏။
ဘုရင်ဧကရာဇ်နှင့် သာသနာပိုင် လည်း အချင်းဖြစ်ပွားကြရာ ဂျာမန်ဘုရင်တို့မှာ မိမိတို့နိုင်ငံပြည်တွင်းရေး ကိစ္စများအား ဂရုမပြုနိုင်ဘဲ ပစ်ထားကြရလေသည်။
ထိုကြောင့် အင်္ဂလန်နှင့် ပြင်သစ်ဘုရင် များသည် မိမိတို့နှင့် ပတ်သတ်ရာ နယ်စား၊ မြို့စားများကို နှိမ်နှင်း၍ တန်ခိုးအာဏာ တဖြည်းဖြည်း ကြီးမားလာကြလျက် မိမိတို့ဆိုင်ရာ နိုင်ငံတော်ကိုတစ်ပေါင်းတည်း ဖြစ်အောင် စည်းရုံးနိုင်ကြလေသည်။
ဂျာမနီ၌မူ နယ်စား၊ မြို့စားများမှာ တန်ခိုးအာဏာ ကြီးမားလာကြလျက် တစ်နိုင်ငံလုံးတွင် နယ်သေးနယ်မွှား အမြောက်အများ ပေါ်ပေါက်လာကာ အကွဲကွဲအပြားပြားနှင့် စည်းရုံးခြင်းမရှိတော့ချေ။
အေဒီ ၁၉ ရာစု အလယ်လောက်ကျမှ စည်းရုံးမိတော့သည်။
ဟိုလီရီုမန်အင်ပါယာ၏ ဘုရင်ဧကရာဇ် ဟူသော ဘွဲ့မှာ အော့တိုလက်ထက်မှ စတင်ရေတွက်လျှင် နှစ်ပေါင်း ၈၀၀ ကျော်ဆက်လက်တည်တံ့ပြီးနောက် ၁၈၀၆ ခုနှစ်တွင် ဩစတြေးလျကို တိုက်ခိုက်အောင်မြင်သော နပိုလီယန် က ရပ်စဲစေသည်။
ကံကြွေးချစနစ်ပေါ်ပေါက်ခြင်း ရှာလီမိန်းဘုရင် နတ်ရွာစံပြီးနောက် ဉရောပအခြေအနေမှာ မငြိမ်မသက် ကသောင်းကနင်းဖြစ်နေကြောင်း ဖော်ပြခဲ့ပြီ။
ထိုခေတ်အခါတွင် ပြည်သူပြည်သားများ၏ နေရေးထိုင်ရေးသည်၎င်း၊ တိုင်းပြည်ကိုအုပ်ချုပ်သော အစိုးရသည်၎င်း အတည်တကျမရှိလှချေ။
ရှေးကမ္ဘာမှ ဖြစ်ထွန်းလာသော အမြတ်အစွန်း ကောင်းကျိုးတရားတို့သည်လည်း တိမ်ကောဆုတ်ယုတ် သွားပြန်သည်။